Դենիզ Քոութս

Դենիզ Քոութս (), բրիտանացի բիզնես լեդի, միլիարդատեր, Bet365 կազմակերության հիմնադիրը և գործադիր տնօրենը։

2019 թվականի հոկտեմբերին Forbes ամսագիրը Քոութսի սեփական կապիտալը գնահատել է 12,2 մլրդ դոլար։ 2018 թվականին Քոութսին վճարել են 323 միլիոն ֆունտ ստերլինգ՝ ներառյալ ընկերության շահաբաժինների 50 տոկոսը 92,5 միլիոն ֆունտ ստերլինգով։ 2019 թվականի դրությամբ Քոութսը բրիտանական ընկերությունների ամենաբարձր վարձատրվող գործադիր տնօրենն էր և Մեծ Բրիտանիայի ամենահարուստ կանանցից մեկը՝ «Sunday Times Rich»-ի ցուցակի համաձայն։

Վաղ կյանք 
Դենիզ Քոութսը «Սթոք Սիթի» ֆուտբոլային ակումբի նախագահ Պիտեր Քոութսի ավագ դուստրն է և Bet365-ի տնօրենը։ Նա Շեֆիլդի համալսարանում ստացել է էկոնոմետրիկայի առաջին աստիճանի դիպլոմ։

Գործունեություն 
Դպրոցում ուսանելու ընթացքում Քոութսը սկսել է աշխատել Provincial Racing ֆինանսական դեպարտամենտում՝ իր ընտանիքին պատկանող բուքմեյքերական գրասենյակում։ Համալսարանն ավարտելուց հետո շարունակել է աշխատել Provincial Racing ընկերությունում որպես հաշվապահ։ Դրանից հետո՝ 1995 թվականին, Քոութսը դարձել է փոքր խանութների ցանցի կառավարիչ տնօրեն։ Նույն տարում նա Barclays-ից վարկ է ստացել մրցակից ցանցի ձեռքբերման համար։

Bet365 
2000 թվականի հունվարին Քոութսը ձեռք է բերել Bet365.com դոմեյն անունը։ Այն գործարկվել է 2001 թվականին՝ որպես առցանց խաղադրույքների կայք։ Ընկերությունը 15 միլիոն ֆունտ ստերլինգ է վերցրել Շոտլանդիայի թագավորական բանկից () Քոութս ընտանիքին պատկանող խաղադրույքների խանութների գրավի դիմաց։ 2005 թվականին դրանք 40 միլիոն ֆունտով վաճառվել են Coral-ին՝ մարելով RBS-ին ունեցած վարկը։

2016 թվականի դրությամբ Bet365-ը առցանց մոլախաղերի խոշորագույն ընկերություններից մեկն էր աշխարհում՝ $2 միլիարդ եկամուտով և $45 միլիարդ տարեկան խաղադրույքների հնարավորությամբ։ Ընկերությանը պատկանում է նաև Stoke City Football Club-ի բաժնետոմսերի մեծամասնությունը։ 2015 թվականին Bet365-ը իր գլխավոր գրասենյակը Սթոքից տեղափոխել է Ջիբրալթար՝ բիզնեսի առավել բարենպաստ օրենքների պատճառով։ Քոութսը շարունակում է ղեկավարել ընկերությունը իր եղբոր և գործադիր տնօրեն Ջոն Քոութսի հետ։

Քոութսը Bet365-ի բաժնետոմսերի 50,01%-ի մեծամասնության բաժնետերն է։ 2019 թվականի դեկտեմբերի դրությամբ նրա անձնական կարողությունը գնահատվում է 12 միլիարդ դոլար։

Անձնական կյանք 
Քոութսը ամուսնացած է Ռիչարդ Սմիթի հետ, ապրում են Սանդբաչին մոտ գտնվող Բեթչթոուն բնակավայրում։ Նա վարում է Aston Martin մակնիշի մեքենա՝ անհատականացված պետհամարանիշներով՝ իր անվան սկզբնատառերով։

Նրանք ունեն հինգ երեխա, այդ թվում՝ չորսը, որոնց մասին 2014 թվականի մարտին հաղորդվել էր որպես «վերջերս որդեգրված մի ընտանիքից»։

Մրցանակներ 
2012 թվականի հունվարին Քոութսն արժանացել է Բրիտանական կայսրության շքանշանի՝ հասարակությանը և բիզնեսին մատուցած ծառայությունների համար։ Նա 2012 թվականին Սթենֆորդշիրի համալսարանի կողմից ստացել է պատվավոր դոկտորի կոչում։

2013 թվականին Քոութսը ճանաչվել է Մեծ Բրիտանիայի 100 ամենաազդեցիկ կանանցից մեկը՝ ըստ «Woman’s Hour BBC Radio 4»-ի տվյալների։

2019 թվականին Քոութսը ներկայացվել է սպորտային խաղադրույքների Փառքի սրահում, որը կառավարվում է Sports Betting Community (SBC) համայնքի կողմից՝ խաղային ինդուստրիայում իր առաջնորդության համար։

Ծանոթագրություններ

Արտաքին հղումներ 
 Պրոֆիլը Forbes կայքում 
 Պրոֆիլը Bloomberg կայքում

Ռուդիկ Ղարիբյանի հիշատակին նվիրված հոդվածներ